Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 752

3. Absztrakt fogalom Ezzel megfelelünk annak a fejlesztési követelménynek is, hogy az absztrakciót, mint centrális matematikai képességet fejlesszük. 2008/177. szám A tanterv felépítése A tanterv 1–5. évfolyamig fokozatosan tér át a tantárgyi keretekből az epochális tanításra. Az első évek legfontosabb feladata, hogy megalapozza: – a biztos műveletfogalmat és számolási készséget; – a természetes számok fogalmát 10 000-res számkörben; – a biztos eligazodást a tízes számrendszerben; – az alapvető geometriai fogalmakat; – a sorozatok és tapasztalati függvények megismerését és alkalmazását; – megalapozzuk a valószínűségi szemléletet; – a tanulók szemléletét a valóság és a matematikai modellek kapcsolatáról. A tanterv 5. évfolyamtól epochálisan tervezett, tematikusan építkezik. Az epochális beosztás lehetővé teszi, hogy egy adott időszakban a gyerekek egy adott témával intenzíven és elmélyülten tudjanak foglalkozni. Ebben a felépítésben lehetőség van arra, hogy a gyerekek ténylegesen a tevékenységekre épülve tanuljanak. Az epochális időkeret elég nagy ahhoz, hogy kísérletezzenek, a megfigyeléseiket értelmezzék, összegyűjtsék azokat. Lehetőség van arra is, hogy kutatásokat végezzenek, használják az internetet, kimenjenek az iskolából, és valamilyen külső helyszínen mérjenek, vagy gyűjtsenek adatokat. Az összegyűjtött eredményeket lehet általánosítani, majd az általánosítás eredményeként kapott fogalmat vagy összefüggést ki lehet próbálni. Felvetődik a kérdés, hogy nem okoz-e problémát az, hogy túlságosan nagy idő telik el például két olyan epocha között, amely alapvetően az aritmetikai ismeretekhez kötődik. Ilyenkor általában olyan aggodalmak fogalmazódnak meg, hogy a nagy időtávolság miatt a gyerekek elfelejtenek számolni. Ettől több ok miatt nem kell félni:

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes